
ACORD DE PARTENERIAT



Art. 1. Părţile

1. Municipiul Timișoara, cu sediul în Jud. Timiș, Mun. Timișoara, Blv. C.D. Loga, nr. 1, codul fiscal 14756536, având calitatea de Promotor de proiect

și

2. Asociația Prin Banat cu sediul în Jud. Timiș, Mun. Timișoara, str. Piatra Craiului, nr.3, sc. E, ap. 27, având cod de identificare fiscală 35725915, având calitatea de Partener,

au convenit următoarele:

Art. 2. Obiectul
(1) Obiectul acestui parteneriat este de a stabili drepturile şi obligaţiile părţilor, contribuţia financiară proprie a fiecărei părţi la bugetul proiectului, precum şi responsabilităţile ce le revin în implementarea proiectului: ,,Refuncționalizare imobil pentru Centru Cultural - Turn de Apă, Iosefin. str. Gh. Barițiu” care este finanțat în cadrul Programului RO-CULTURA – Apel Restaurarea și revitalizarea monumentelor istorice prin GRANTURILE SEE 2014 – 2021

(2) Cererea de finanţare, inclusiv anexele sale, sunt parte integrantă a acestui acord.


Art. 3. Principiile de bună practică ale parteneriatului
(1) Toţi partenerii trebuie să contribuie la realizarea proiectului şi să îşi asume rolul lor în cadrul proiectului, aşa cum acesta este definit în cadrul prezentului Acord de Parteneriat.
(2) Părţile trebuie să se consulte în mod regulat şi să se informeze asupra tuturor aspectelor privind evoluţia proiectului.
(3) Toţi partenerii trebuie să implementeze activităţile cu respectarea standardelor profesionale şi de etică cele mai înalte.
(4) Partenerii sunt obligaţi să respecte regulile privitoare la conflictul de interese şi regimul incompatibilităţilor, iar, în cazul apariţiei unui asemenea conflict, să dispună luarea măsurilor ce conduc la evitarea, respectiv stingerea lui.


Art. 4 Roluri şi responsabilităţi în implementarea proiectului
(1) Rolurile şi responsabilităţile sunt descrise în tabelul de mai jos şi corespund prevederilor din Cererea de finanţare – care este documentul principal în stabilirea principalelor activități asumate de fiecare partener:

	Organizaţia	
	Roluri şi responsabilităţi

	Municipiul Timisoara
	Activitatea 1  Gestionarea, monitorizarea și controlul proiectului
Participa la activitatea de gestionare, monitorizare si control al proiectului prin membrii desemnati in echipa de management proiectului. Desfasoara achizitiile care ii revin prin proiect. 
Activitatea 2 Desfasurarea contractelor necesare pentru
realizarea investitie de baza – Reabilitare monument
Monitorizeaza desfasurarea contractelor de executie lucrari, dirigentie de santier si proiectare- asistenta tehnica pe durata lucarilor de reabilitare a Turnului de Apa Ioasefin. Se urmareaste punerea acestei constructii in valoare prin completarea ei si integrarea unei noi functiuni , care sa cuprinda esenta primara industriala a obiectivului convertita intr-o functiune publica socio culturala.
Activitatea 4 Dezvoltarea competentelor la locul de munca prin cursuri de formare profesionala
Organizarea si desfasurarea unui curs de formare profesionala pentru  dobandirea de catre participanti a unui set de cunostiinte aporfundate in domeniile relevante pentru obiectul proiectului: Marketing si management cultural. 

	Asociatia Prin Banat
	Activitatea 1  Gestionarea, monitorizarea și controlul proiectului
Participa la activitatea de gestionare, monitorizare si control al proiectului prin membrii desemnati in echipa de management si echipa de implementare. Desfasoara achizitiile care ii revin prin proiect. 
Activitatea 3 Revitalizarea monumentului istoric
Activitatea de revitalizare a monumentului, pornind de la Planul De Valorificare A Monumentului Istoric Restaurat va duce la indeplinirea obiectivelor specifice de  valorificare a patrimoniului istoric al Timișoarei prin refuncționalizarea și punerea în circuitul public a Turnului de Apă din Iosefin,  stimularea turismului prin desfășurarea de activități culturale în Centrul Cultural Castelul de Apă si educarea comunității privind potențialul patrimoniului ca resursă economico-sociala si promovarea diversității culturale și toleranței. 





(2) Responsabilități și angajamente financiare între parteneri
 
Valoarea totala eligibila a proiectului este de 10.957.611,20 lei cu TVA, din care:
· cheltuieli eligibile aferente Solicitantului Primaria Municipiului Timisoara = 9.199.116,70 lei cu TVA 
· cheltuieli eligibile aferente partenerului Asociația Prin Banat=  1.758.494,50 lei cu TVA

Partenerii vor asigura contribuţia la cheltuielile totale ale proiectului aşa cum este precizat în Cererea de finanţare şi în prezentul acord.
Părțile se angajează să asigure mijloacele financiare pentru implementarea Proiectului în conformitate cu bugetul planificat, pentru activitățile de care sunt responsabile, astfel:
	Organizaţia	
	Contribuţia 

	Promotor de proiect Municipiul Timisoara
	Valoarea contribuţiei 1.999.711,74 lei cu TVA, din care:
· 20% din cheltuielile eligibile = 1.839.823,34 lei cu TVA
· cheltuieli ne-eligibile= 159.888,40 cu TVA ( valoarea totala a contractului de proiectare)


	Partener
Asociația Prin Banat
	Valoarea contribuţiei 351.698,90 lei cu TVA, reprezentand 20% din cheltuielile eligibile




Art. 5. Perioada de valabilitate a acordului

Perioada de valabilitate a Acordului începe la data semnării prezentului Acord și încetează la data la care Contractul de Finanțare aferent proiectului își încetează valabilitatea. Prelungirea perioadei de valabilitate a contractului de finanțare conduce automat la extinderea Perioadei de valabilitate a prezentului acord.

Art. 6. Drepturile şi obligaţiile Promotorul de proiect Primaria Municipiului Timisoara
Drepturile Promotorul de proiect
(1) Promotorul de proiect are dreptul să solicite celorlalţi parteneri furnizarea oricăror informaţii şi documente legate de proiect, în scopul elaborării rapoartelor de progres, a cererilor de rambursare.

Obligaţiile Promotorul de proiect
(1) Promotorul de proiect Primaria Municipiului Timisoara va semna Cererea de finanţare şi Contractul de finanţare.
(2) Promotorul de proiect Primaria Municipiului Timisoara va consulta partenerii cu regularitate, îi va informa despre progresul în implementarea proiectului şi le va furniza copii ale rapoartelor de progres şi financiare.
(3) Propunerile pentru modificări importante ale proiectului (e.g. activităţi, parteneri etc.), trebuie să fie convenite cu partenerii înaintea solicitării aprobării de către Autoritatea de management. 
(4) Promotorul de proiect este responsabil cu transmiterea rapoartelor intermediare de progres și raportului final către autoritatea de management conform prevederilor contractului de finanţare, conform procedurii.
(5) Promotorul de proiect va asigura transferul de fonduri obţinute din procesul de rambursare pentru cheltuielile angajate de către ceilalţi parteneri, care au fost certificate ca eligibile.
(6) Promotorul de proiect este responsabil pentru neregulile identificate în cadrul proiectului aferente cheltuielilor proprii conform notificărilor și titlurilor de creanță emise pe numele său de către Autoritatea de management.

Art. 7 Drepturile şi obligaţiile Partenerului Asociația Prin Banat 
Drepturile Partenerului
(1) Cheltuielile angajate de Partener sunt eligibile în acelaşi fel ca şi cheltuielile angajate de către promotorul de proiect corespunzător rolurilor avute în proiect.
(2) Partenerul are dreptul, prin transfer de către Promotorul de proiect, la fondurile obţinute din procesul de rambursare pentru cheltuielile angajate de către acesta, care au fost certificate ca eligibile.
(3) Partenerul are dreptul să fie consultat cu regularitate de către Promotorul de proiect, să fie informat despre progresul în implementarea proiectului şi să i se furnizeze, de către promotorul de proiect copii ale rapoartelor de progres şi financiare.
(4) Partenerul are dreptul să fie consultat, de către Promotorul de proiect, în privinţa propunerilor pentru modificări importante ale proiectului (e.g. activităţi, parteneri etc.), înaintea solicitării aprobării de către Autoritatea de management 

Obligaţiile Partenerului
(1) Partenerul este obligat să pună la dispoziţia Promotorului de proiect documentaţiile de atribuire elaborate în cadrul procedurii de atribuire a contractelor de achiziţie publică, spre verificare.
(2) Partenerul este obligat să transmită copii conforme cu originalul după documentaţiile complete de atribuire elaborate în cadrul procedurii de atribuire a contractelor de achiziţie publică, în scopul elaborării rapoartelor de progres. 
(3) Partenerul este obligat să furnizeze orice informaţii de natură tehnică sau financiară legate de proiect, solicitate de către Autoritatea de Management, Autoritatea de Certificare, Autoritatea de Audit, Comisia Europeană sau orice alt organism abilitat să verifice sau să realizeze auditul asupra modului de implementare a proiectelor cofinanţate din instrumente structurale. 
(4) Partenerul este obligat să furnizeze Promotorului de proiect orice informaţii sau documente privind implementarea proiectului, în scopul elaborării rapoartelor de progres.
(5) Partenerul este obligat pentru neregulile identificate în cadrul proiectului aferente cheltuielilor proprii conform notificărilor și titlurilor de creanță emise pe numele lor de către Autoritatea de management.

Art. 8 Achiziții publice 
(1) 	Achiziţiile în cadrul proiectului vor fi făcute de către fiecare membru al parteneriatului, cu respectarea condiţiilor din contractul de finanţare şi a instrucţiunilor emise de AM/OI și/sau alte organisme abilitate.
Art. 9 Proprietatea
(1) 	Înainte de sfârşitul proiectului, dacă va fi cazul, părţile vor conveni asupra modului de acordare a dreptului de utilizare a echipamentelor, bunurilor etc. achiziţionate prin proiect, precum și a titlurilor și drepturilor de proprietate intelectuală privind rezultatele proiectului. După caz, copii ale titlurilor de transfer vor fi ataşate raportului final.
(2)  Părţile au obligaţia de a asigura funcţionarea tuturor bunurilor, echipamentelor achiziţionate din finanţarea nerambursabilă, la locul de desfăşurare a proiectului şi exclusiv în scopul pentru care au fost achiziţionate.
(3) Părţile au obligaţia să nu înstrăineze, închirieze, gajeze bunurile achiziţionate ca urmare a obţinerii finanţării, pe o perioadă de 5 ani de la finalizarea proiectului.

Art. 10 Confidențialitate
(1) Părţile semnatare ale prezentului acord convin să păstreze în strictă confidenţialitate informaţiile primite în cadrul şi pe parcursul implementării proiectului şi sunt de acord să prevină orice utilizare sau divulgare neautorizată a unor astfel de informaţii. Părțile înțeleg să utilizeze informaţiile confidenţiale doar în scopul de a-şi îndeplini obligaţiile din prezentul Acord de Parteneriat.

Art. 11 Legea aplicabilă
(1) Prezentului Acord i se va aplica şi va fi interpretat în conformitate cu legea română.
(2) Pe durata prezentului Acord, părţile vor avea dreptul sa convină în scris asupra modificării anumitor clauze, prin act adiţional, oricând interesele lor cer acest lucru sau când aceste circumstanţe au loc şi nu au putut fi prevăzute în momentul în care s-a încheiat prezentul Acord de Parteneriat.

Art. 12 Dispoziţii finale
(1) Toate posibilele dispute rezultate din prezentul acord sau în legătură cu el, pe care părţile nu le pot soluţiona pe cale amiabilă, vor fi soluţionate de instanţele competente.

Întocmit în număr de 3 exemplare, în limba română, câte unul pentru fiecare parte si un original pentru cererea de finanţare.

Semnături

	Municipiul Timisoara
	Nicolae Robu - Primar
	Semnătura
	Data şi locul semnării



	Asociația Prin Banat
	Alexandra Palconi-Sitov - Președinte
	Semnătura
	Data şi locul semnării

